
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1390 

6 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση επιτροπής γνωμοδότησης για την απόδει¬ 
ξη της ιδιότητας του αγρότη, νέου αγρότη, νεοει- 
σερχόμενου νέου στον αγροτικό τομέα και εργά¬ 
τη γης του Ν. 2520/1997, όπως τροποποιήθηκε και 
ισχύει, στην Περιφερειακή Ενότητα Φλώρινας.... 1 
Καθιέρωση υπερωριακής εργασίας κατά τις Κυρια¬ 
κές εξαιρέσιμες, νυχτερινές και αργίες έτους 2015, 
υπαλλήλων της Δ/νσης Δημόσιας Υγείας και Κοι¬ 
νωνικής Μέριμνας και της Δ/νσης Ανάπτυξης της 


ΠΕ Ζακύνθου. 2 

Ίδρυση Εργαστηρίου «Λαογραφίας και Κοινωνικής 
Ανθρωπολογίας» στο Τμήμα Ιστορίας και Εθνολο¬ 
γίας του Δημοκρίτειου Πανεπιστημίου Θράκης και 

Καθορισμός του εσωτερικού του κανονισμού. 3 

Ίδρυση Εργαστηρίου με την ονομασία «Ηφαιστος» 

στο ΤΕΙ Ανατολικής Μακεδονίας και Θράκης. 4 

Ίδρυση Ερευνητικού Εργαστηρίου με τίτλο «Ροοά 
ΙηποναΕαό» στο Τμήμα Τεχνολογίας Τροφίμων της 
Σχολής Τ εχνολογίας Γ εωπονίας και Τ εχνολογίας 
Τροφίμων και Διατροφής του Τ.Ε.Ι. Θεσσαλίας και 
καθορισμός του εσωτερικού του κανονισμού. 5 


ΑΠΟΦΑΣΕΙ Σ 

Αριθμ. 2321 (1) 

*Σύσταση επιτροπής γνωμοδότησης για την απόδειξη 
της ιδιότητας του αγρότη, νέου αγρότη, νεοεισερ- 
χόμενου νέου στον αγροτικό τομέα και εργάτη γης 
του Ν. 2520/1997, όπως τροποποιήθηκε και ισχύει, 
στην Περιφερειακή Ενότητα Φλώρινας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

I. Τις διατάξεις: 

α) της παραγράφου 13 του άρθρου 13 του Ν. 2601/1998 
(ΦΕΚ Α' 81) «ενισχύσεις ιδιωτικών επενδύσεων για την 
οικονομική και περιφερειακή ανάπτυξη της χώρας» και 
άλλες διατάξεις, 

β) του Ν. 2520/1997 (ΦΕΚ Α' 173) «μέτρα για τους νέους 
αγρότες, σύσταση Οργανισμού Γεωργικής Επαγγελμα¬ 
τικής Εκπαίδευσης, Κατάρτισης και Απασχόλησης και 


άλλες διατάξεις» που τροποποιήθηκε με το άρθρο 70 
του Ν. 2538/1997 (ΦΕΚ Α' 242) «τροποποίηση της κεί¬ 
μενης νομοθεσίας για τα γεωργικά και κτηνοτροφικά 
φάρμακα, ρύθμιση χρεών συνεταιριστικών οργανώσε¬ 
ων και άλλες διατάξεις», το άρθρο 13 του Ν. 2601/1998 
(ΦΕΚ Α' 81), το άρθρο 2 του Ν. 3399/2005 (ΦΕΚ Α' 255) 
«ρυθμίσεις θεμάτων αρμοδιότητας του Υπουργείου 
Αγροτικής Ανάπτυξης και Τροφίμων προσαρμογή στη 
νέα Κ.Α.Π. και άλλες διατάξεις» και το άρθρο 9 του 
Ν. 3874/2010 (ΦΕΚ Α' 151) «Μητρώο Αγροτών και Αγρο¬ 
τικών εκμεταλλεύσεων». 

2. Την αριθμ. 337410/10-7-1998 (ΦΕΚ Β' 712) απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Γεωργίας, «λεπτομέ¬ 
ρειες εφαρμογής του Ν. 2520/97 "μέτρα για τους νέους 
αγρότες, σύσταση Οργανισμού Γ εωργικής Επαγγελμα¬ 
τικής Εκπαίδευσης, Κατάρτισης και Απασχόλησης και 
άλλες διατάξεις” (Α' 173)» που τροποποιήθηκε με την 
αριθμ. 356366/8-6-1999 (ΦΕΚ Β' 1119) ) απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομικών και Γεωργίας, «τροποποίηση 
των 337410/10.7.1998 (Β' 712) και 328983/25.6.1998 (Β' 688) 
υπουργικών αποφάσεων». 

3. Τις διατάξεις του Ν. 3852/2010 (ΦΕΚ Α' 87) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» και ιδίως 
του άρθρου 283, παρ. 3. 

4. Τις διατάξεις του Π.δ. 146/2010 (ΦΕΚ 239/27-12-2010) 
«Οργανισμός της Περιφέρειας Δυτικής Μακεδονίας». 

5. Τ ις εισηγήσεις των Δ.Ο.Υ. Φλώρινας, Ε.Α.Σ. Φλώρινας 
και Ε.Α.Σ. Αμυνταίου, αποφασίζουμε: 

Τη σύσταση τριμελούς επιτροπής που συγκροτείται από: 

1. Την Παπαδοπούλου Ουρανία του Σάββα, με Α.Δ.Τ. 
Τ 484640, Γεωπόνο μόνιμο υπάλληλο της Δ/νσης 
Αγροτικής Οικονομίας και Κτηνιατρικής Περιφερεια¬ 
κής Ενότητας Φλώρινας, ως Πρόεδρο της επιτροπής, 
με αναπληρωτή τον Χόντο Κων/νο του Χρήστου, με 
Α.Δ.Τ. Σ 988400, Γεωπόνο μόνιμο υπάλληλο της Δ/νσης 
Αγροτικής Οικονομίας και Κτηνιατρικής Περιφερειακής 
Ενότητας Φλώρινας. 

2. Την Παπαδημητρίου Δήμητρα του Γεωργίου, με 
Α.Δ.Τ. Π 705841, μόνιμο υπάλληλο της Δ.Ο.Υ. Φλώρινας 
με αναπληρωτή αυτού την Μπράβου Αναστασία του 
Γεωργίου, με Α.Δ.Τ. ΑΖ 302695 μόνιμο υπάλληλο της 
Δ.Ο.Υ. Φλώρινας. 

3. Το Νίκλη Βασίλειο του Γεωργίου, με Α.Δ.Τ. ΑΕ 829321, 
εκπρόσωπο του Αγροτικού Συνεταιρισμού Φλώρινας, με 
αναπληρωτή του τον Σκήπα Βασίλειο του Αναστασίου 
με Α.Δ.Τ. ΑΙ 880059, εκπρόσωπο του Αγροτικού Συνε¬ 
ταιρισμού Αμυνταίου. 

Γραμματέας της επιτροπής ορίζεται ο Μιχαήλ Χρή- 
στος του Νικολάου, με Α.Δ.Τ. ΑΒ 868409, μόνιμος υπάλ¬ 
ληλος του Τμήματος Πολιτικής Προστασίας με παράλ¬ 
ληλα καθήκοντα στην Δ/νση Α. Ο. και Κ Περιφερειακής 
Ενότητας Φλώρινας με αναπληρωτή τον Τουρούντζη 
Πέτρο του Πασχάλη, με Α.Δ.Τ. ΑΗ 801551, μόνιμο υπάλλη¬ 
λο της Δ/νσης Αγροτικής Οικονομίας και Κτηνιατρικής 
Περιφερειακής Ενότητας Φλώρινας. 

Εισηγητής της επιτροπής ορίζεται ο Πολατίδης Ιωάν¬ 
νης του Ευαγγέλου, με Α.Δ.Τ. X 988211, Γεωπόνος μόνιμος 
υπάλληλος της Δ/νσης Αγροτικής Οικονομίας και Κτηνια¬ 
τρικής Περιφερειακής Ενότητας Φλώρινας με αναπληρωτή 
την Γκέσου Φανή του Ιωάννη, με Α.Δ.Τ. X 487134, Γεωπόνο 
μόνιμο υπάλληλο της Δ/νσης Αγροτικής Οικονομίας και 
Κτηνιατρικής Περιφερειακής Ενότητας Φλώρινας. 

Έργο αυτής της επιτροπής θα είναι η εξέταση των 
αιτήσεων των ενδιαφερομένων στην Περιφερειακή Ενό¬ 
τητα Φλώρινας για την απόδειξη της ιδιότητας αυτών 
ως αγροτών, νέων αγροτών, νεοεισερχόμενων αγροτών 
στον αγροτικό τομέα και εργατών γης. Η συμμετοχή 
στις συνεδριάσεις αναπληρωματικού μέλους επιτρέπε¬ 
ται μόνο σε περίπτωση κωλύματος του τακτικού μέλους. 

Η θητεία της επιτροπής είναι διετής. Κάθε προηγού¬ 
μενη απόφαση μας παύει να ισχύει από τη δημοσίευση 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο ΦΕΚ 446/ΥΟΔΔ/22.06.2015. 
Φλώρινα, 25 Μαΐου 2015 

Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 

-♦- 

Αριθμ. 7894/1931 (2) 

Καθιέρωση υπερωριακής εργασίας κατά τις Κυριακές 
εξαιρέσιμες, νυχτερινές και αργίες έτους 2015, υπαλ¬ 
λήλων της Δ/νσης Δημόσιας Υγείας και Κοινωνικής 
Μέριμνας και της Δ/νσης Ανάπτυξης της ΠΕ Ζακύνθου. 

Ο ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις των άρθρων 1, 3,113,114,159,186, 241, 
245, 255, 257, 282 και 283 του Ν. 3852/2010 (ΦΕΚ 87 Α') 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Το Π.δ. 147/10 «Οργανισμός της Περιφέρειας Ιονίων Νή¬ 
σων» (ΦΕΚ 240/Α'/27-12-2010), όπως τροποποιήθηκε και ισχύει. 

3. Τις διατάξεις του άρθρου 16 του Ν. 3205/2003 (ΦΕΚ 
297/Α') και τις διατάξεις της παρ. 7 του άρθρου 25 του 
Ν. 2738/1999 (ΦΕΚ 180/Α'). 

4. Τις διατάξεις του άρθρου 6 του Ν. 3833/2010 «Προ¬ 
στασία της Εθνικής Οικονομίας - Επείγοντα μέτρα για 
την αντιμετώπιση της δημοσιονομικής κρίσης». 

5. Τις διατάξεις του άρθρου 38 του Ν. 3986/2011 «Επεί¬ 
γοντα μέτρα εφαρμογής μεσοπρόθεσμου πλαισίου δη¬ 
μοσιονομικής στρατηγικής 2012-2015» και του άρθρου 
20 του Ν. 4024/2011 (ΦΕΚ 226/Α') όπως τροποποιήθηκε 
με το άρθρο 176 του Ν. 4261/2014 (ΦΕΚ 107Α'). 


6. Την αριθμ. 4200/2035/28-03-2014 (ΦΕΚ 944/15.4.2014/τ. 
Β') απόφαση του Γ ενικού Γ ραμματέα της Αποκεντρω¬ 
μένης Διοίκησης Πελοποννήσου - Δυτικής Ελλάδας και 
Ιονίου περί καθορισμού ωραρίου εργασίας σε 24ωρη 
βάση, καθώς και κατά τις Κυριακές και εξαιρέσιμες 
ημέρες των ελεγκτικών υπηρεσιών της ΠΕ Ζακύνθου. 

7. Το γεγονός ότι προκειμένου να καλυφθούν επιτα¬ 
κτικές λειτουργικές ανάγκες των υπηρεσιών, απαιτείται 
η υπερωριακή απασχόληση του προσωπικού και συγκε¬ 
κριμένα των ελεγκτικών υπαλλήλων: 

α) της Δ/νσης Υγείας και Κοινωνικής Μέριμνας: 

- για την πραγματοποίηση υγειονομικών ελέγχων σε 
καταστήματα, επιχειρήσεις και γενικά χώρους υγειονο¬ 
μικού ενδιαφέροντος, 

- για την αντιμετώπιση εκτάκτων ανθυγιεινών εστι¬ 
ών και επειγουσών καταστάσεων, των οποίων η φύση 
απαιτεί την άμεση διενέργεια αυτοψίας ,όπως ρύπανση 
της θάλασσας, ρύπανση αγωγών όμβριων ή χειμάρρων, 
διαρροή ή παράνομη διοχέτευση βοθρολυμάτων ή άλ¬ 
λων υγρών αποβλήτων κλπ. 

β) της Δ/νσης Ανάπτυξης: 

- για την πραγματοποίηση αγορανομικών ελέγχων σε 
νυχτερινά κέντρα, εστιατόρια, εμπορικά καταστήματα, 
πρατήρια υγρών καυσίμων κ.λπ. 

γ) των οδηγών: 

- για τις μετακινήσεις των εποπτών δημόσιας υγείας 
και των υπαλλήλων της Δ/νσης Ανάπτυξης, προς πραγ¬ 
ματοποίηση των διενεργούμενων από αυτούς ελέγχους. 

8. Το γεγονός ότι προκαλείται δαπάνη σε βάρος του 
προϋπολογισμού της ΠΕ Ζακύνθου ποσού 3.000,00 €, 
στον ΕΦ 073 και ΚΑΕ: 0512, για το οποίο έχει γίνει 
ανάληψη πίστωσης με την αριθμ. 56783/11515/15-06-2015 
απόφαση (ΑΔΑ:Ω80Ι7ΛΕ-4ΕΒ), αποφασίζουμε: 

1. Εγκρίνουμε την καθιέρωση υπερωριακής εργασίας 
κατά τις Κυριακές εξαιρέσιμες νυχτερινές και αργίες, 
πέρα από το κανονικό ωράριο, για επτά (7) συνολικά, 
υπαλλήλους της Δ/νσης Δημόσιας Υγείας και Κοινωνικής 
Μέριμνας και της Δ/νσης Ανάπτυξης της ΠΕ Ζακύνθου, 
για το χρονικό διάστημα μέχρι την 31η Δεκεμβρίου 2015. 

2. Ώρες μηνιαίας απασχόλησης κατά υπάλληλο μέχρι 
δέκα (10). Η εκτιμώμενη δαπάνη για τις ως άνω υπερω¬ 
ρίες ανέρχεται στο ύψος των 3.000,00 €. 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 23 Ιουνίου 2015 

Ο Περιφερειάρχης 
ΘΕΟΔΩΡΟΣ ΓΑΛΙΑΤΣΑΤΟΣ 

-♦- 

Αριθμ. Α4777 (3) 

Ιδρυση Εργαστηρίου «Λαογραφίας και Κοινωνικής Αν¬ 
θρωπολογίας» στο Τμήμα Ιστορίας και Εθνολογίας 
του Δημοκρίτειου Πανεπιστημίου Θράκης και Καθο¬ 
ρισμός του εσωτερικού του κανονισμού. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τ ις διατάξεις: 

ί. του άρθρου 4 παρ. 1 εδ. γ και του άρθρου 28 παρ. 22 
του Ν. 2083/1992, «Εκσυγχρονισμός της Ανωτάτης Εκπαί- 

δευσης» (Α' 159) όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
Ν. 4009/2011 (Α' 195), 

μ. του άρθρου 8 του Ν. 4009/2011 (Α' 195/6.9.2011) «Για 
τη δομή, λειτουργία διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων», 

ϋί. της παρ. 24 του άρθρου 80 του Ν. 4009/2011, 
όπως προστέθηκε με το άρθρο 96 του Ν. 4310/2014 
(Α' 258/8.12.2014) «Ερευνα Τεχνολογική Ανάπτυξη και 
Καινοτομία και άλλες διατάξεις», 

ιν. της παρ. 2 περ. γ του άρθρου 5 του Ν. 4009/2011, 

2. Το αριθμ. 910/13.5.2015 (Α 5301/20.5.2015) έγγραφο 
της Κοσμητείας της Σχολής Κλασικών και Ανθρωπι¬ 
στικών Σπουδών του Δ.Π.Θ., που αφορά στην ίδρυση 
Εργαστηρίου Λαογραφίας και Κοινωνικής Ανθρωπο¬ 
λογίας στο Τμήμα Ιστορίας και Εθνολογίας του Δ.Π.Θ. 

3. Το αριθμ. 1369/16.4.2015 (Α 4777/22.4.2015) έγγραφο 
του Τμήματος Ιστορίας και Εθνολογίας του Δ.Π.Θ. που 
αφορά στην επικαιροποίηση της προηγούμενης από¬ 
φασης (1.12.2010) της Γ ενικής Συνέλευσης του Τμήματος 
αριθμ. 1164/8.4.2011 (Α 5880/10.6.2011), η οποία αφορά 
στην ίδρυση «Εργαστηρίου Λαογραφίας και Κοινωνικής 
Ανθρωπολογίας». 

4. Την αριθμ. 1172/4.3.2015 αίτηση των μελών ΔΕΠ του 
παραπάνω Τμήματος Εμμανουήλ Βαρβούνη, Καθηγητή 
και Βασιλείου Δαλκαβούκη, Επίκουρο Καθηγητή. 

5. Την αριθμ. 55/8/21 Μαΐου 2015 (Α 5301/2.6.2015 από¬ 
φαση της Συγκλήτου του Δημοκρίτειου Πανεπιστημίου 
Θράκης. 

6. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του προϋπολογισμού του Δημοκρίτειου Πανεπι¬ 
στημίου Θράκης σύμφωνα με το αριθμ. Α 5301/21.5.2015 
έγγραφο της Διεύθυνσης Οικονομικής Διαχείρισης του 
Δημοκρίτειου Πανεπιστημίου Θράκης στο οποίο αναφέ- 
ρεται ότι το Εργαστήριο θα λειτουργεί με ιδίους πόρους 
και δεν θα επιβαρύνει τον προϋπολογισμό του Δ.Π.Θ. 
(άρθρο 90 του κώδικα Νομοθεσίας για την Κυβέρνηση 
και τα Κυβερνητικά όργανα του Π.δ. 63/2005). 

Άρθρο 1 

Ίδρυση 

Ιδρύεται στο Τμήμα Ιστορίας και Εθνολογίας του 
Δημοκρίτειου Πανεπιστημίου Θράκης Εργαστήριο με 
τίτλο «Εργαστήριο Λαογραφίας και Κοινωνικής Ανθρω¬ 
πολογίας». 

Άρθρο 2 

Εσωτερικός Κανονισμός 

Καθορίζουμε τον εσωτερικό κανονισμό λειτουργίας 
του Εργαστηρίου ως ακολούθως: 

Άρθρο 1: Αποστολή 

Τ ο εργαστήριο έχει ως σκοπό: 

ί. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του 
Τμήματος Ιστορίας και Εθνολογίας καθώς και άλλων 
Τμημάτων και Σχολών του Δημοκρίτειου Πανεπιστημί¬ 
ου Θράκης, σε θέματα που εμπίπτουν στα αντικείμενα 
δραστηριότητας του εργαστηρίου όπως αυτά προσδι¬ 
ορίζονται στο άρθρο 1 της παρούσας απόφασης. 


ϋ. Την προαγωγή της επιστημονικής έρευνας (επιτόπι¬ 
ας, αρχειακής, βιβλιογραφικής, καταγραφής συλλογών 
και πρωτογενούς υλικού) στα πεδία της Λαογραφίας 
και της Κοινωνικής Ανθρωπολογίας αλλά και των συνα¬ 
φών επιστημονικών κλάδων. Η έρευνα θα ασχολείται με 
όλες τις θεματικές και τα ζητήματα μεθοδολογίας της 
επιστήμης και θα επικεντρώνεται στον ελληνικό λαϊκό 
πολιτισμό, αλλά και στα ανάλογα πολιτισμικά σύνολα 
των Βαλκανίων, της Ευρώπης και της Μεσογείου. 

ϋί. Την οργάνωση, ανάληψη και διεξαγωγή ερευνητι¬ 
κών προγραμμάτων για την πρακτική εξάσκηση των 
προπτυχιακών και μεταπτυχιακών φοιτητών, αλλά και 
για την υποβοήθηση της ερευνητικής εργασίας των 
υποψηφίων διδακτόρων. 

ίν. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλ¬ 
λοδαπής, εφόσον οι επιστημονικοί στόχοι συμπίπτουν, 
συμβαδίζουν και αλληλοσυμπληρώνονται με εκείνους 
του εργαστηρίου. 

ν. Την παραγωγή εκδοτικού έργου που θα προκύπτει 
από τα ερευνητικά προγράμματα, τη διοργάνωση συ¬ 
νεδρίων και την εκπαιδευτική διαδικασία. 

νί. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση Ελλήνων και ξένων 
αναγνωρισμένων επιστημόνων. 

νϋ. Τη δημιουργία αρχείων προφορικού, γραπτού, 
εποπτικού και άλλου υλικού που θα χρησιμεύουν στην 
έρευνα, αλλά και στη διοργάνωση μόνιμων ή εποχιακών 
εκθέσεων. Στο Εργαστήριο θα ενταχθεί και το υλικό των 
χειρογράφων, οπτικών και ακουστικών καταγραφών που 
έχει σχηματιστεί από τον καθηγητή Μ. Γ. Βαρβούνη, και 
αποτελεί το «Λαογραφικό Αρχείο» του Τμήματος. 

νίϋ. Την παροχή υπηρεσιών κατά τα προβλεπόμενα 
στο Π.δ. 159/1984 (Α' 53). 

Άρθρο 2: Προσωπικό 

Το εργαστήριο στελεχώνεται από Καθηγητές και 
Λέκτορες της Σχολής Κλασικών και Ανθρωπιστικών 
Σπουδών του Δημοκρίτειου Πανεπιστημίου Θράκης 
που το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά αντικείμενα του 
εργαστηρίου, καθώς και από μέλη του λοιπού επιστη¬ 
μονικού προσωπικού και του Διοικητικού Προσωπικού 
που τοποθετούνται στο εργαστήριο σύμφωνα με τις 
ισχύουσες διατάξεις. 

Άρθρο 3: Διοίκηση - Αρμοδιότητες 

1. Το εργαστήριο διευθύνεται από Καθηγητή πρώτης 
ή δεύτερης βαθμίδας του Τμήματος Ιστορίας και Εθνο¬ 
λογίας του Δημοκρίτειου Πανεπιστημίου Θράκης που 
ορίζεται με τη διαδικασία του άρθρου 28 παρ. 22 του 
Ν. 2083/1992 (Α' 159), όπως ισχύει κάθε φορά σε συνδυ¬ 
ασμό με τις διατάξεις της παρ. 5α του άρθρου 80 του 
Ν. 4009/2011 (Α' 195). 

2. Ο διευθυντής του εργαστηρίου ασκεί τις αρμοδιό¬ 
τητες που ορίζονται στο άρθρο 7 του Ν. 1268/1982 σε 
συνδυασμό με τις διατάξεις της παρ. 5α του άρθρου 80 
του Ν. 4009/2011 (Α' 195), μεταξύ των οποίων περιλαμβά¬ 
νονται ο συντονισμός του διδακτικού (προπτυχιακού-με- 
ταπτυχιακού) και ερευνητικού έργου του εργαστηρίου, η 
κατάρτιση και η υποβολή στη Συνέλευση του Τμήματος 

του ετήσιου προγράμματος λειτουργίας του εργαστη¬ 
ρίου και η μέριμνα για την τήρηση του, η μέριμνα για 
τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητό εξοπλισμό και η 
υπογραφή κάθε εξερχόμενου του εγγράφου. 

Άρθρο 4: Εγκατάσταση - λειτουργία 

1. Το εργαστήριο λειτουργεί καθ’ όλη την διάρκεια του 
χρόνου ανάλογα με τις ανάγκες εργασιών του, σύμφω¬ 
να με τον κανονισμό του Δημοκρίτειου Πανεπιστημίου 
Θράκης και σε χώρους που του έχουν παραχωρηθεί 
για την εγκατάσταση των οργάνων και του λοιπού τε¬ 
χνικού εξοπλισμού που απαιτούνται για τη διενέργεια 
των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετείται 
πινακίδα με τον τίτλο του εργαστηρίου και τα στοιχεία 
του Διευθυντή. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρί¬ 
ου επιτρέπεται μόνο στο προσωπικό του ή σε άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίηση τους, στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
εργαστηρίου, η πρόσληψη διενεργείται κατόπιν ειση- 
γήσεως του διευθυντή του εργαστηρίου στα αρμόδια 
όργανα του Τμήματος. 

Άρθρο 5: Πόροι 

Τα έσοδα του εργαστηρίου προέρχονται αποκλειστικά 
από ίδιους πόρους και δεν βαρύνουν τον προϋπολο¬ 
γισμό του ιδρύματος σύμφωνα με το άρθρο 96 του 
Ν. 4310/2014 (Α' 258/8.12.2014), και ειδικότερα από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

2. Την διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 (Α' 53). 

4. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς του εργαστηρίου. 


Άρθρο 6: Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Α. βιβλίο περιουσιακών στοιχείων, 

Β. φάκελος οικονομικών στοιχείων κάθε έτους, 

Γ. κατάλογος επιστημονικών βιβλίων, περιοδικών και 
οργάνων, 

Δ. αρχείο ερευνητικών προγραμμάτων, 

Ε. βιβλίο μεταβολών προσωπικού, 

ΣΤ. βαθμολόγιο φοιτητών (όπου και αν απαιτείται), 

Ζ. πρωτόκολλο εισερχομένων και εξερχόμενων εγ¬ 
γράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 23 Ιουνίου 2015 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

-♦- 

Αριθμ. 1649 (4) 

Ίδρυση Εργαστηρίου με την ονομασία «Ηφαιστος» στο 
ΤΕΙ Ανατολικής Μακεδονίας και Θράκης. 

Ο ΠΡΟΕΔΡΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1) τις διατάξεις των άρθρων 1 έως 4 του Ν. 3794/2009 
(ΦΕΚ 156/τ. Α') «Ρύθμιση θεμάτων του Πανεπιστημιακού 
και Τεχνολογικού Τομέα της Ανώτατης Εκπαίδευσης 
και άλλες διατάξεις», όπως τροποποιήθηκε και ισχύει, 

2) τις διατάξεις της παρ. 22α του άρθρου 80 του 
Ν. 4009/2011 (ΦΕΚ 195/τ. Α') «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανώτατων εκπαιδευτικών ιδρυμάτων», 

3) τις διατάξεις του άρθρου 96 του Ν. 4310/2014 (ΦΕΚ 
258/τ. Α') «Ερευνα, Τεχνολογική Ανάπτυξη και Καινοτο¬ 
μία και άλλες διατάξεις», με το οποίο προστέθηκε παρ. 
24 στο άρθρο 80 του Ν. 4009/2011, 

4) τις διατάξεις του Π.δ. 87/2013 (ΦΕΚ 129/τ. Α') «Μετο- 
νομασία του Τ.Ε.Ι. Καβάλας σε Τ.Ε.Ι. Ανατολικής Μακεδο¬ 
νίας και Θράκης - Μετονομασία Σχολής και Τμημάτων 
- Συγχώνευση Τ μημάτων - Κατάργηση Παραρτημάτων 
και Τμημάτων - Ίδρυση Σχολής - Συγκρότηση Σχολών 
του Τ.Ε.Ι. Ανατολικής Μακεδονίας και Θράκης», 

5) Την αριθμ. 16η/19-06-2015 (θ.ΐο) πράξη της Συγκλήτου, 

6) το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Ίδρυση - Αντικείμενο 

1. Ιδρύεται στο ΤΕΙ ΑΜΘ εργαστήριο υποδομών μεγάλης 
κλίμακας με την ονομασία «Ηφαιστος». Το εργαστήριο 

έχει ως βασικό σκοπό την υψηλού επιπέδου διεπιστημο¬ 
νική έρευνα σε θέματα που αφορούν το περιβάλλον, την 
ενέργεια, την εξόρυξη πετρελαίου, την τεχνολογία και 
την νανοτεχνολογία, την πληροφορική και την διαχείριση 
μεγάλου όγκου δεδομένων και την καινοτομία καθώς και 
την εκπόνηση πρωτότυπων μεθόδων και τεχνικών και τη 
διάχυση των αποτελεσμάτων στην κοινωνία. 

Αρθρο 2 

Σκοπός - Αντικείμενο εργασιών - Αποστολή 

Το εργαστήριο έχει ως σκοπό: 

1. Την κάλυψη σε υποδομές των εκπαιδευτικών και ερευ¬ 
νητικών αναγκών των Προγραμμάτων Προπτυχιακών και 
Μεταπτυχιακών Σπουδών του ΤΕΙ ΑΜΘ, σε θέματα που 
εμπίπτουν στο γνωστικό αντικείμενο του εργαστηρίου, 
όπως αυτό προσδιορίζεται στο άρθρο 1 της παρούσης, 
καθώς και την ανάπτυξη προγραμμάτων διδασκαλίας 
και τη διεξαγωγή βασικής και εφαρμοσμένης έρευνας. 

2. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλ¬ 
λοδαπής, εφόσον οι επιστημονικοί στόχοι συμπίπτουν, 
συμβαδίζουν και αλληλοσυμπληρώνονται με εκείνους 
του εργαστηρίου. 

4. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστη¬ 
μονικών εκδηλώσεων, καθώς και την πραγματοποίηση 
δημοσιεύσεων και εκδόσεων και την πρόσκληση Ελλή¬ 
νων και ξένων αναγνωρισμένων επιστημόνων. 

5. Την παροχή υπηρεσιών σύμφωνα με τις κείμενες 
διατάξεις. 

Αρθρο 3 
Προσωπικό 

Το εργαστήριο στελεχώνεται από τους διδάσκοντες 
του ΤΕΙ ΑΜΘ που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά 
αντικείμενα του εργαστηρίου, από επιστημονικούς συ¬ 
νεργάτες που διαθέτουν τα προσόντα του ερευνητή, 
από μέλη του εργαστηριακού και διοικητικού προσω¬ 
πικού του ΤΕΙ ΑΜΘ, καθώς και από μεταπτυχιακούς 
φοιτητές και λοιπό προσωπικό. 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του διδα¬ 
κτικού προσωπικού του ΤΕΙ ΑΜΘ με τριετή θητεία που 
δύναται να ανανεωθεί και που ορίζεται με απόφαση 
της Συνέλευσής του. 

2. Ο διευθυντής έχει την ευθύνη της ομαλούς και 
απρόσκοπτης λειτουργίας του εργαστηρίου και ιδία 
τηρεί το μητρώο υποδομών, συντονίζει το διδακτικό 
και ερευνητικό έργο αυτού, υποβάλει στη Συνέλευση 
του ΤΕΙ ΑΜΘ τον ετήσιο απολογισμό και προγραμμα¬ 
τισμό λειτουργίας του και μεριμνά για την τήρηση του, 
εισηγείται στη Συνέλευση του ΤΕΙ ΑΜΘ τον εσωτερικό 
κανονισμό λειτουργίας του εργαστηρίου, τον ορισμό 
υπευθύνων σε επιμέρους τομείς και μεριμνά για τη στε- 
λέχωση, την οικονομική διαχείριση και την κατανομή 
των χώρων του εργαστηρίου καθώς και για τα αναλώ¬ 
σιμα υλικά και τον κινητό εξοπλισμό αυτού, υπογράφει 
κάθε έγγραφο που σχετίζεται με το εργαστήριο και 
είναι αρμόδιος για οποιαδήποτε θέμα που αφορά το 
εργαστήριο και δεν ανατίθεται ρητώς σε άλλο όργανο. 


3. Ο Διευθυντής δύναται να μεταβιβάζει μέρος των 
αρμοδιοτήτων του στους υπευθύνους των επιμέρους 
τομέων, να ορίζει μετά από έγκριση της Συνέλευσης 
του ΤΕΙ γνωμοδοτικό συμβούλιο, κατά προτίμηση από 
εξωτερικά μέλη, καινά εκδίδει ερμηνευτικές εγκυκλίους 
σχετικές με τις λεπτομέρειες εφαρμογής της παρούσης. 

Αρθρο 5 

Εγκατάσταση - Λειτουργία 

1. Το εργαστήριο εγκαθίσταται σε χώρους που παρα- 
χωρούνται από το ΤΕΙ ΑΜΘ σε αυτό για τη διεξαγωγή 
του έργου του. Στους χώρους εγκατάστασης τοποθε¬ 
τείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση του ειδικού εξοπλισμού του εργα¬ 
στηρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του 
ΤΕΙ είναι δυνατή η ένταξη επιστημόνων σε τομείς σχετι¬ 
κούς με τις διδακτικές και ερευνητικές δραστηριότητες 
του εργαστηρίου, σύμφωνα με την ισχύουσα νομοθεσία. 

Αρθρο 6 
Έσοδα - Πόροι 

Τα έσοδα και οι πόροι του εργαστηρίου προέρχονται 
από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών. 

5. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

6. Τις κληρονομιές, τις δωρεές και τις κληροδοσίες 
που καταλείπονται στο ΤΕΙ ΑΜΘ για τους σκοπούς του 
οικείου εργαστηρίου και 

7. Από κάθε άλλη νόμιμη πηγή. 

Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: μητρώο επιστημονικών ορ¬ 
γάνων (υποδομές), βιβλία εσόδων - εξόδων, βιβλίο περι¬ 
ουσιακών στοιχείων, φάκελος διοικητικών αποφάσεων 
κάθε έτους, κατάλογος επιστημονικών βιβλίων, περιοδι- 

κών και οργάνων, αρχείο ερευνητικών προγραμμάτων, 
βιβλίο μεταβολών προσωπικού, βαθμολόγιο φοιτητών, 
πρωτόκολλο εισερχομένων και εξερχόμενων εγγράφων. 
Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές 
διατάξεις ή κρίνεται απαραίτητο. 

Άρθρο 8 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 24 Ιουνίου 2015 

Ο Πρόεδρος 

ΑΘΑΝΑΣΙΟΣ ΜΗΤΡΟΠΟΥΛΟΣ 

-♦- 

Αριθμ. ΤΕΙ -3700- (5) 

Ίδρυση Ερευνητικού Εργαστηρίου με τίτλο «Ροοά 
Ιπποναίαό» στο Τμήμα Τεχνολογίας Τροφίμων της 
Σχολής Τεχνολογίας Γεωπονίας και Τεχνολογίας 
Τροφίμων και Διατροφής του Τ.Ε.Ι. Θεσσαλίας και 
καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΘΕΣΣΑΛΙΑΣ 

Έχοντας υπόψη: 

1. τις διατάξεις των άρθρων 1 έως 4 του Ν. 3794/2009 
«Ρύθμιση θεμάτων του πανεπιστημιακού και τεχνολο¬ 
γικού τομέα της ανώτατης εκπαίδευσης και άλλες δι¬ 
ατάξεις» (ΦΕΚ Α' 156), όπως ισχύει, 

2. τις διατάξεις της περ. γ της παρ. 2 του άρθρου 5, της 
περ. θ της παρ. 1 του άρθρου 6, του άρθρου 42, της παρ. 
22α του άρθρου 80 του Ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (ΦΕΚ Α' 
195) και το δεύτερο εδάφιο της παρ. 3 του άρθρου 16 του 
Ν. 4009/2011 όπως αντικαταστάθηκε με την παρ. 22 του 
άρθρου 34 του Ν. 4115/2013 «Οργάνωση και λειτουργία 
Ιδρύματος Νεολαίας και Δια Βίου Μάθησης και Εθνικού 
Οργανισμού Πιστοποίησης Προσόντων και Επαγγελματι¬ 
κού Προσανατολισμού και άλλες διατάξεις» (ΦΕΚ Α' 24), 

3. τιςδιατάξειςτηςπαρ.24τουάρθρου80τουΝ. 4009/2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών 
ιδρυμάτων» (ΦΕΚ Α' 195) όπως συμπληρώθηκε με τις 
διατάξεις του άρθρου 96 του Ν. 4310/2014 «Ερευνα, Τε¬ 
χνολογική Ανάπτυξη και Καινοτομία και άλλες διατά¬ 
ξεις» (ΦΕΚ Α' 258) και ισχύει, 

4. τις διατάξεις του άρθρου 2 του Ν. 3861/2010 (ΦΕΚ 
Α' 112) «Ενίσχυση της διαφάνειας με την υποχρεωτική 
ανάρτηση νόμων και πράξεων των κυβερνητικών, διοι¬ 
κητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις» όπως τρο¬ 
ποποιήθηκε με το άρθρο 23 του Ν. 4210/2013 (ΦΕΚ Α' 
254) «Ρυθμίσεις Υπουργείου Διοικητικής Μεταρρύθμισης 
και Ηλεκτρονικής Διακυβέρνησης και άλλες διατάξεις», 

5. το Π.δ. 83/2013 «Μετονομασία του Τ.Ε.Ι. Λάρισας σε 
Τ.Ε.Ι. Θεσσαλίας - Μετονομασία Σχολής και Τμημάτων - 
Συγχώνευση Τμημάτων - Κατάργηση Παραρτημάτων και 
Τμημάτων - Συγκρότηση Σχολών του ΤΕ.Ι. Θεσσαλίας» 


(ΦΕΚ Α' 123), όπως τροποποιήθηκε και συμπληρώθηκε 
με το Π.δ. 127/2013 (ΦΕΚ Α' 190), 

6. την αριθμ. 50/23.04.2015 (θέμα 1° «Εσωτερικός Κα¬ 
νονισμός Λειτουργίας Ερευνητικών Εργαστηρίων») από¬ 
φαση της Συνέλευσης του Τ.Ε.Ι. Θεσσαλίας, 

7. την αριθμ. 57/16.06.2015 (θέμα 2° «Ίδρυση Ερευνητι¬ 
κών Εργαστηρίων») απόφαση της Συνέλευσης του Τ.Ε.Ι. 
Θεσσαλίας, 

8. την αριθμ. 13/15.04.2013 (ΦΕΚ 195/τ. Υ.Ο.Δ.Δ./2.5.2013) 
πράξη Συμβουλίου, για το διορισμό του Προέδρου του 
Τ.Ε.Ι. Λάρισας όπως μετονομάστηκε σε ΤΕΙ Θεσσαλίας, 
σύμφωνα με το νόμο 4009/2011 όπως τροποποιήθηκε 
και ισχύει, 

9. την αριθμ. 71888/Ε5/28.05.2013 (με ΑΔΑ ΒΕΧ49-8ΦΜ) 
διαπιστωτική πράξη του Υπουργού Παιδείας και Θρη¬ 
σκευμάτων Πολιτισμού και Αθλητισμού, με την οποία 
διαπιστώνεται ο διορισμός του Παναγιώτη Γούλα του 
Γεωργίου, Καθηγητή πρώτης βαθμίδας, ως Προέδρου του 
Τ.Ε.Ι. Λάρισας όπως μετονομάστηκε σε ΤΕΙ Θεσσαλίας, 

10. το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του προ¬ 
ϋπολογισμού του Ιδρύματος, αποφασίζουμε: 

Αρθρο 1 

Ίδρυση Ερευνητικού Εργαστηρίου 

Ιδρύεται στο Τμήμα Τεχνολογίας Τροφίμων της Σχο¬ 
λής Τεχνολογίας Γεωπονίας και Τεχνολογίας Τροφί¬ 
μων και Διατροφής το Ερευνητικό Εργαστήριο «Γοοά 
ΙηηοναΙαά», το οποίο θα επικεντρώνεται σε όλους τους 
τομείς των τροφίμων και της διατροφής του ανθρώπου. 

Οι ερευνητικές δραστηριότητες συνοψίζονται παρακάτω: 

• Ανάλυση τροφίμων και επιμολυντών τους (π.χ. βαρέα 
μέταλλα, μυκοτοξίνες, φυτοφάρμακα, κ.τ.λ.). 

•Έρευνα και ανάπτυξη νέων τροφίμων σε εργαστηρι¬ 
ακή και βιομηχανική - ημιβιομηχανική κλίμακα. 

• Επίλυση προβλημάτων παραγωγής τροφίμων. 

• Εκτίμηση κινδύνων και αύξηση χρόνου ζωής των 
τροφίμων. 

• Θρεπτική αξία των τροφίμων και βελτίωσή της. 

• Βιολειτουργικά και νεοφανή τρόφιμα. 

• Μέτρηση αντοχής λιπαρών υλών στην οξείδωση. 

• Αναλύσεις, ταυτοποίηση και κλασματοποίηση φυσι¬ 
κών εκχυλισμάτων (π.χ. αιθέριων ελαίων). 

• Διάφορες άλλες αναλύσεις τροφίμων. 

• Η δημιουργία ασφαλών λειτουργικών τροφίμων με 
έμφαση στην μικροενκαψυλίωση βιοδραστικών 

• Συστατικών και την επανεκτίμηση της βιοδραστι- 
κότητάς τους. 

• Η διαχείριση και αξιοποίηση απόβλητων βιομηχανιών 
τροφίμων για την δημιουργία προϊόντων. 

• Προστιθέμενης αξίας. 

• Η αύξηση του χρόνου ζωής και η βελτίωση της 
βιοδραστικότητας μικροσυστατικών των τροφίμων με 
προσθήκη εκχυλισμάτων φυσικών προϊόντων. 

• Η βελτιστοποίηση βιοδιαθεσιμότητας βιταμινών και 
ιχνοστοιχείων. 

• Προσδιορισμός αλλεργιογόνων στα τρόφιμα και στα 
αγροτικά προϊόντα. 

• Η ανίχνευση γενετικά τροποποιημένων οργανισμών 
σε τρόφιμα. 

• Παραγωγή τροφίμων χωρίς συνθετικά συντηρητικά 
/ με χρήση φυσικών αντιμικροβιακών ή/και αντιοξειδω- 
τικών ουσιών. 

• Παραγωγή τροφίμων με προβιοτικούς μικροοργα¬ 
νισμούς. 

• Παραγωγή βιοδραστικών ουσιών από φαρμακευτικά 
μανιτάρια. 

• Βιοτεχνολογική παραγωγή πρωτεϊνών, πολυσακχα¬ 
ριτών, οργανικών οξέων, αλκοολών, κ,λπ. με μικροβιακές 
ζυμώσεις. 

• Βελτιστοποίηση παραγωγής και αντιμετώπιση προ¬ 
βλημάτων σε ζυμούμενα τρόφιμα. 

• Βιολογική προστασία τροφίμων με χρήση προστα¬ 
τευτικών μικροοργανισμών (όίορίΌίθοΙίοη). 

•Έρευνα και ανάπτυξη νέων προϊόντων σε εργαστη¬ 
ριακή και βιομηχανική-ημιβιομηχανική κλίμακα. 

• Εκτίμηση μικροβιολογικών κινδύνων και του χρόνου 
ζωής τροφίμων. 

• ΗΑΘΘΡ. 

• Χημική και Μικροβιολογική Ανάλυση τροφίμων, υδά- 
των και επιμολυντών τους. 

• Εκτίμηση διάρκειας ζωής τροφίμων. 

• Βιολειτουργικά και νεοφανή τρόφιμα. 

• Παραγωγή βιοτεχνολογικών προϊόντων με μικροβι- 
ακές ζυμώσεις. 

• Αξιοποίηση Υποπροϊόντων Βιομηχανιών Τροφίμων 
με Χημικώς Καθαρές Μεθόδους. 

Άρθρο 2 
Αποστολή 

Η αποστολή - σκοπός εκάστου Εργαστηρίου, όπως 
διατυπώνεται στην πρόταση ίδρυσής του, είναι δυνατό 
να αναλύεται σε: 

α) ερευνητικούς σκοπούς και στόχους 

β) παροχή υπηρεσιών προς τρίτους 

γ) ανάπτυξη και ενίσχυση εκπαιδευτικού έργου σε 
σπουδές 1ου, 2ου και 3ου κύκλου, αλλά και σε προγράμ¬ 
ματα δια βίου μάθησης και σύντομου κύκλου. 

Άρθρο 3 
Προσωπικό 

Τα μέλη του Ερευνητικού Εργαστηρίου είναι μέλη ΕΠ 
του Τμήματος. Πέραν των μελών του Τμήματος κάθε 
Εργαστήριο μπορεί να στελεχώνεται και από συνερ¬ 
γάτες ιδιώτες ερευνητές, μέλη ΔΕΠ/ΕΠ άλλων ΑΕΙ ή 
ομότιμους καθηγητές. 

Άρθρο 4 

Διοίκηση - Αρμοδιότητες 

α) Κάθε Ερευνητικό Εργαστήριο διευθύνεται από Διευθυ¬ 
ντή που είναι μέλος Ε.Π. της βαθμίδας του καθηγητή του 
αντίστοιχου γνωστικού αντικειμένου και ανήκει στο οικείο 
Τμήμα. Ο Διευθυντής ορίζεται με απόφαση της Συνέλευσης 
του Τμήματος, για χρονική περίοδο τριών ετών και μπο¬ 
ρεί να ανανεωθεί. Αν υπάρχουν περισσότεροι καθηγητές, 
η Συνέλευση του Τμήματος εκλέγει έναν από αυτούς ως 
Διευθυντή του εργαστηρίου σύμφωνα με τις ισχύουσες 
διατάξεις. Για τον ορισμό, την εκλογή ή την ανανέωση της 
θητείας του Διευθυντή κάθε εργαστηρίου εκδίδεται σχετική 
διαπιστωτική πράξη του Προέδρου του οικείου ΤΕΙ. 

β) Σε περίπτωση που στο οικείο Τμήμα δεν υπάρχει 
καθηγητής, ως Διευθυντής του Εργαστηρίου ορίζεται 
ή εκλέγεται αναπληρωτής καθηγητής κατά την ίδια ως 
άνω διαδικασία και με συγκρότηση της τριμελούς ει¬ 
σηγητικής επιτροπής και από αναπληρωτές καθηγητές. 


Στην περίπτωση αυτή, η θητεία του Διευθυντή λήγει με 
απόφαση της Συνέλευσης του Τμήματος, με την οποία 
η διεύθυνση του εργαστηρίου ανατίθεται σε μέλος Ε.Π. 
που έχει διοριστεί στο μεταξύ στη βαθμίδα του κα¬ 
θηγητή του αντίστοιχου γνωστικού αντικειμένου και 
ανήκει στο οικείο Τμήμα. Για το χρονικό διάστημα που 
δεν υπάρχει καθηγητής ή αναπληρωτής καθηγητής, η 
διεύθυνση του Εργαστηρίου ανατίθεται σε επίκουρο 
καθηγητή κατά την ίδια ως άνω διαδικασία. 

γ) Σε περίπτωση που δεν επιθυμεί να αναλάβει τη 
Διεύθυνση του Εργαστηρίου καθηγητής, εφαρμόζεται 
η ίδια ως άνω διαδικασία. 

δ) Ο Διευθυντής ασκεί αρμοδιότητες, μεταξύ των 
οποίων περιλαμβάνονται: (1) ο συντονισμός του εκπαι¬ 
δευτικού και ερευνητικού έργου, (2) η κατάρτιση του 
ετήσιου προγραμματισμού και απολογισμού ανά διετία 
του έργου του Εργαστηρίου και η υποβολή, μετά από 
γνώμη της Συνέλευσης του οικείου Τ μήματος, στη Συνέ¬ 
λευση του Ιδρύματος με απόφαση της οποίας εγκρίθηκε 
η ίδρυση του, (3) η οικονομική διαχείριση των εσόδων 
του σύμφωνα με τις κείμενες διατάξεις και όσα ορί¬ 
ζονται με τον εσωτερικό κανονισμό, (4) η μέριμνα για 
την καλή κατάσταση των χώρων, του εξοπλισμού του 
Εργαστηρίου και γενικότερα η ευθύνη για την εν γένει 
λειτουργία του Εργαστηρίου και (5) η τήρηση βιβλίου 
περιουσιακών στοιχείων. 

Άρθρο 5 

Εγκατάσταση - Λειτουργία 

α) Τα Ερευνητικά Εργαστήρια λειτουργούν σε χώρους 
και εγκαταστάσεις του ΤΕΙ Θεσσαλίας που παραχωρή- 
θηκαν για το σκοπό αυτό και εφόσον απαιτείται για τη 
λειτουργία τους, μετά από εισήγηση της Συνέλευσης 
Τμήματος, και μετά από απόφαση της Συνέλευσης του 
Ιδρύματος. Η λειτουργία των Ερευνητικών Εργαστηρίων 
και η ενδεχόμενη δέσμευση χώρων δεν θα πρέπει να πα¬ 
ρεμποδίζει την εκπαιδευτική λειτουργία του Ιδρύματος, 
οι δε παρεχόμενες από αυτά υπηρεσίες πρέπει να πα¬ 
ρουσιάζουν επιστημονικό ενδιαφέρον και να προάγουν 
την επιστήμη στην πράξη. Οι παρεχόμενες υπηρεσίες 
δεν πρέπει να έχουν αποκλειστικό σκοπό το κέρδος. 

β) Με απόφαση της Συνέλευσης του Ιδρύματος είναι 
δυνατό να παραχωρείται η μερική ή ολική χρήση ειδικού 
εργαστηριακού εξοπλισμού του Ιδρύματος σε ένα ή 
περισσότερα Ερευνητικά Εργαστήρια, για καθοριζόμενο 
χρονικό διάστημα, και με όρους χρήσης που καθορίζο¬ 
νται στην απόφαση της Συνέλευσης. 

γ) Υπεύθυνος για την καλή κατάσταση των χώρων και 
του εξοπλισμού που παραχωρήθηκαν σε Ερευνητικό 
Εργαστήριο είναι ο Διευθυντής του Εργαστηρίου. 

Άρθρο 6 

Παροχή υπηρεσιών σε ιδιώτες 

Η παροχή υπηρεσιών σε ιδιώτες από τα Ερευνητικά 
Εργαστήρια γίνεται με την ακόλουθη διαδικασία: 

1. Όταν υποβληθεί το αίτημα για παροχή συγκεκρι¬ 
μένων υπηρεσιών, τότε η Συνέλευση του Τμήματος, 
ύστερα από εισήγηση του Διευθυντή του Ερευνητικού 
Εργαστηρίου και αφού ληφθούν υπόψη τα κριτήρια του 
άρθρου 5 του παρόντος αποφασίζει: 

1. Αν θα παρασχεθεί η αιτούμενη υπηρεσία. 

2. Ποια μέλη του προσωπικού του εργαστηρίου θα 
λάβουν μέρος στην εργασία αυτή. 



15218 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απασχόληση γίνεται έξω από τις κανονικές ώρες 
εργασίας κάθε μέλους του προσωπικού στο Ιδρυμα. 

3. Ποιο θα είναι το συνολικό κόστος για την παροχή 
της υπηρεσίας. 

Το κόστος αυτό αναλύεται σε δύο μέρη, δηλαδή στις 
τεκμηριωμένες δαπάνες για την αγορά των απαραίτη¬ 
των οργάνων και αναλώσιμων υλικών και στη συμπλη¬ 
ρωματική αμοιβή. 

4. Ποια αμοιβή δικαιούται να λάβει κάθε μέλος του 
προσωπικού που θα ασχοληθεί σε ορισμένη εργασία. 

2. Η απόφαση της προηγούμενης παραγράφου ανακοι¬ 
νώνεται στον Πρόεδρο του τμήματος ή στον Διευθυντή 
της Σχολής. 

3. Οι τεκμηριωμένες δαπάνες αποδίδονται στο φορέα 
που τις πραγματοποίησε. 

Η συμπληρωματική αμοιβή κατανέμεται ως ακολούθως: 

Ι.'Ενα τρίτο για τις γενικές ανάγκες του ΤΕΙ. 

2.Ένα τρίτο για τις ανάγκες του Τμήματος που ανήκει 
το Ερευνητικό Εργαστήριο. 

3/Ενα τρίτο για αμοιβή του προσωπικού που ασχο¬ 
λήθηκε στην εργασία αυτή. 

4. Τα αρμόδια όργανα δεν δεσμεύονται να αναλά¬ 
βουν οποιαδήποτε υποχρέωση παροχής υπηρεσιών από 
Ερευνητικά Εργαστήρια. 

Εφόσον όμως την αναλάβουν, έχουν όλη τη σχετική ευ¬ 
θύνη που προβλέπεται από τις διατάξεις της ισχύουσας 
νομοθεσίας. Εξάλλου έχουν υποχρέωση να γνωστοποι¬ 
ήσουν αμέσως και έγγραφα την ενδεχόμενη απόφαση 
τους να μην πραγματοποιήσουν τη ζητούμενη έρευνα. 

5. Απαγορεύεται στα αρμόδια όργανα που συνάπτουν 
συμφωνία παροχής υπηρεσιών με τρίτους να θέτουν, 
ως όρο της συμφωνίας, ότι τα αποτελέσματα της ερ¬ 
γασίας των εργαστηρίων είναι απόρρητα. Η δαπάνη για 
τη χορήγηση αντιγράφων ή στοιχείων βαρύνει εκείνον 
που τα ζητάει. 

Η επιβάρυνση ορίζεται σε κάθε περίπτωση από τη 
Συνέλευση του Τμήματος, ανάλογα με την περίπτωση 
και διανέμεται εξίσου στους δικαιούχους σύμφωνα με 
τα εδάφια (α) και (β) της παρ. 3. 

6. Η δαπάνη για την εκτέλεση της εργασίας παροχής 
υπηρεσιών προκαταβάλλεται. Κατ’ εξαίρεση, όταν αυτός 
που έχει ζητήσει την εκτέλεση της εργασίας είναι το 
ελληνικό δημόσιο ή νομικό πρόσωπο δημοσίου δικαίου, 
η δαπάνη μπορεί να καταβληθεί και αμέσως μετά το 
πέρας της εργασίας και την έκδοση της σχετικής πιστο¬ 
ποίησης. Επίσης, σε περίπτωση που η συνολική δαπάνη 
ξεπερνάει τα 500 €, επιτρέπεται να ορισθεί τμηματική 
καταβολή, ανάλογα με την πρόοδο της εργασίας. 

7. Η παρακολούθηση των εργασιών που εκτελούνται στο 
Εργαστήριο από τον ενδιαφερόμενο, επιτρέπεται μόνο 
ύστερα από σχετική άδεια του Διευθυντή του Εργαστη¬ 
ρίου, που δίνεται ύστερα από εκτίμηση των περιστάσεων. 

8. Όποιος, σύμφωνα με την προηγούμενη παράγραφο, 
παρακολουθεί τις εργασίες που γίνονται στο Εργαστήριο, 
πρέπει να συμμορφώνεται απόλυτα με τους κανονισμούς 
που αφορούν την τάξη στο Εργαστήριο και να υπακούν 
δίχως καμιά αντίρρηση στις υποδείξεις των υπευθύνων. 

Δεν επιτρέπεται οποιαδήποτε προφορική συνεννόη¬ 
ση ή παρατήρηση ή σύσταση προς το προσωπικό που 
εκτελεί την εργασία. 

Μη συμμόρφωση προς τον κανόνα έχει ως συνέπεια 
την αποβολή του ενδιαφερομένου από το Εργαστήριο, 
σύμφωνα με την κρίση του Διευθυντή του Εργαστηρίου. 


9. α) Αν η σχετική εργασία απαιτεί τη σύμπραξη δύο 
ή περισσότερων Εργαστηρίων του ίδιου Τμήματος, οι 
αποφάσεις παίρνονται από τη Συνέλευση του Τμήματος, 
η οποία ορίζει και το προσωπικό που θα διεξαγάγει την 
εργασία και το γενικό υπεύθυνο της εργασίας αυτής. 

β) Αν η σχετική εργασία απαιτεί τη σύμπραξη δύο ή 
περισσότερων Εργαστηρίων που ανήκουν σε διαφο¬ 
ρετικά Τμήματα, αλλά στην ίδια Σχολή, οι αποφάσεις 
παίρνονται από τη Διεύθυνση της Σχολής, η οποία ορίζει 
και το προσωπικό που θα διεξαγάγει την εργασία και 
το γενικό υπεύθυνο της εργασίας αυτής. 

γ) Αν η σχετική εργασία απαιτεί τη σύμπραξη δύο ή πε¬ 
ρισσότερων Εργαστηρίων που ανήκουν σε Τμήματα διαφο¬ 
ρετικών Σχολών ή σε Τμήματα που δεν ανήκουν σε Σχολή, 
οι αποφάσεις παίρνονται από τη Συνέλευση του Ιδρύματος, 
η οποία ορίζει και το προσωπικό που θα διεξαγάγει την 
εργασία και το γενικό υπεύθυνο της εργασίας αυτής. 

10. Οι εργασίες, σύμφωνα με τα εδάφια (β) και (γ) της 
προηγούμενης παραγράφου, αναλαμβάνονται μόνο κατ’ 
εξαίρεση και εφόσον η Διεύθυνση Σχολής ή η Συνέλευση 
του Ιδρύματος εκτιμήσουν ότι πρόκειται για περιπτώσεις 
ιδιαίτερου επιστημονικού ενδιαφέροντος. 

Αρθρο 7 

Έσοδα 

Κάθε Ερευνητικό Εργαστήριο υπηρετεί το σκοπό ίδρυ¬ 
σής του, όπως διατυπώθηκε στην απόφαση Ίδρυσης, 
χωρίς επιβάρυνση του τακτικού προϋπολογισμού του 
Ιδρύματος, χρηματοδοτούμενο αποκλειστικά από: 

1. έσοδα από παροχή υπηρεσιών, με τους περιορι¬ 
σμούς της ισχύουσας νομοθεσίας και των όρων του 
εσωτερικού κανονισμού, 

2. δωρεές, κληρονομιές και κληροδοσίες που κατα- 
λείπονται στο ΤΕΙ Θεσσαλίας για τους σκοπούς του 
Εργαστηρίου, 

3. ειδικές προσφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα, 

4. πωλήσεις επιστημονικών εκδόσεων του Εργαστηρίου, 

5. διάθεση προϊόντων που προήλθαν από τις ερευνη¬ 
τικές δραστηριότητες του Εργαστηρίου, 

6. έσοδα από την εκτέλεση ερευνητικών ή αναπτυξι¬ 
ακών προγραμμάτων, 

7. κάθε άλλη νόμιμη πηγή. 

Η διαχείριση των εσόδων των εργαστηρίων γίνεται 
από τον Ειδικό Λογαριασμό ΚονδυλίωνΈρευνας (ΕΛΚΕ). 

Άρθρο 8 

Τηρούμενα βιβλία 

Για τις ανάγκες κάθε Ερευνητικού Εργαστηρίου τη¬ 
ρούνται κάθε είδους βιβλία και στοιχεία που κρίνονται 
απαραίτητα ή προβλέπονται από ειδικές διατάξεις. 

Αρθρο 9 
Δεοντολογία 

Οι δραστηριότητες κάθε Ερευνητικού Εργαστηρίου 
εναρμονίζονται με τον Κώδικα Δεοντολογίας του ΤΕΙ 
Θεσσαλίας, ιδιαίτερα σε ότι αφορά ζητήματα ηθικής 
και δεοντολογίας της έρευνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 17 Ιουνίου 2015 

Ο Πρόεδρος 
ΠΑΝΑΓΙΩΤΗΣ ΓΟΥΛΑΣ 

